**U 4. b razredu započeo projekt „Čitamo mi, u obitelji svi“**

U okviru projekta „Čitamo mi, u obitelji svi“ knjižnična naprtnjača s knjigama ove će školske godine obići i obitelji učenika 4. b razreda.

Budući da je čitanje temelj učenja, glavni je cilj projekta potaknuti obiteljsko druženje uz knjigu i naglasiti važnu ulogu roditelja kao uzora u čitanju i motivaciji djeteta za čitanje. Ruksak s knjigama za djecu i roditelje putuje od jednog do drugog učenika i boravi u obitelji učenika 5 dana (od petka do srijede). Srijedom učenici vraćaju ruksak u školu i pred razredom, učiteljicom i knjižničarkom predstavljaju dojmove čitanja u obitelji.

Roditelji su na roditeljskom sastanku podržali projekt, koji je u 4. b razredu započeo upravo na blagdan sv. Nikole, i to u obitelji učenika Maksa Jerčinovića.

Svim učenicima i roditeljima želimo puno zadovoljstva, radosti i topline u zajedničkom obiteljskom druženju uz knjigu i čitanje!

Nikolina Sabolić, knjižničarka